**Dodjela nagrade za Moju prvu knjigu**

Na natječaju Moja prva knjiga 2013 moja je slikovnica s taktilnim ilustracijama i tekstom na brajici za slijepu i slabovidnu djecu „Martin i Nina“ osvojila 2. mjesto, stoga sam dobila poziv na dodjelu nagrada u Karlovac, kamo sam pošla s mamom i učiteljicom Dubravkom Bijelić. Najprije smo razgledale izložbu svih dječjih slikovnica pristiglih na natječaj, među kojima sam našla i svoju. U okviru programa održana je radionica „Čitaj mi“, gdje su se čitali dijelovi iz svih slikovnica. Svečanost dodjele nagrade započela je kazališnom predstavom „I u šumi toga ima“ nakon koje su poznati hrvatski književnici za djecu i mlade Sanja Pilić i Tito Bilopavlović uručili nagrade najuspješnijim sudionicima natječaja. I sama sam uspjela uloviti autogram moje drage spisateljice Sanje Pilić.

Zahvaljujem svima koji su mi pomogli u radu, osobito Knjižnici i čitaonici „Fran Galović“ na čijim se radionicama rodila ideja za moju prvu slikovnicu.

Potaknuta uspjehom i lijepim iskustvom preporučam i drugim učenicima da iskoriste kreativnost i maštu i okušaju se u stvaranju svoje prve knjige.

Ana Lucija Abramović, 4. a